Απόφαση της Μικτής Επιτροπής του ΕΟX

αριθ. 35/2001

της 30ής Μαρτίου 2001

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και, ιδίως, το άρθρο 98,

Εκτιμώντας τα εξής:

(1) Το παράρτημα Ι της συμφωνίας τροποποιήθηκε με την απόφαση αριθ. 189/1999 της 17ης Δεκεμβρίου 1999(1) της Μικτής Επιτροπής του ΕΟΧ.

(2) Η απόφαση 1999/399/ΕΚ της Επιτροπής, της 2ας Ιουνίου 1999, για τροποποίηση των αποφάσεων 93/24/ΕΟΚ και 93/244/ΕΟΚ και σχετικά με συμπληρωματικές εγγυήσεις όσον αφορά τη νόσο Αujeszky για τους χοίρους που προορίζονται για την επικράτεια του Λουξεμβούργου(2), πρέπει να ενσωματωθεί στη συμφωνία για τον ΕΟΧ.

(3) Η απόφαση 1999/579/ΕΚ της Επιτροπής, της 28ης Ιουλίου 1999, για την τροποποίηση των αποφάσεων 93/42/ΕΟΚ και 95/109/ΕΚ σχετικά με συμπληρωματικές εγγυήσεις όσον αφορά τη λοιμώδη ρινοτραχειίτιδα των βοοειδών για βοοειδή που προορίζονται για ορισμένα τμήματα του κοινοτικού εδάφους και για την κατάργηση της απόφασης 97/250/ΕΚ(3), πρέπει να ενσωματωθεί στη συμφωνία για τον ΕΟΧ.

(4) Η απόφαση 2000/159/ΕΚ της Επιτροπής, της 8ης Φεβρουαρίου 2000, σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ(4) του Συμβουλίου, πρέπει να ενσωματωθεί στη συμφωνία για τον ΕΟΧ.

(5) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Στα σημεία 9 (απόφαση 93/24/ΕΟΚ της Επιτροπής) και 19 (απόφαση 93/244/EΟΚ της Επιτροπής) στο μέρος 4.2 του κεφαλαίου Ι του παραρτήματος Ι της συμφωνίας, προστίθεται η ακόλουθη περίπτωση:

"- 399 D 0399: Απόφαση 1999/399/ΕΚ της Επιτροπής, της 2ας Ιουνίου 1999 (ΕΕ L 150 της 17.6.1999, σ. 32)."

Άρθρο 2

Στα σημεία 12 (απόφαση 93/42/ΕΟΚ της Επιτροπής) και 27 (απόφαση 95/109/ΕΚ της Επιτροπής) στο μέρος 4.2 του κεφαλαίου Ι του παραρτήματος Ι της συμφωνίας, προστίθεται η ακόλουθη περίπτωση:

"- 399 D 0579: Απόφαση 1999/579/ΕΚ της Επιτροπής, της 28ης Ιουλίου 1999 (ΕΕ L 219 της 19.8.1999, σ. 53)."

Άρθρο 3

Διαγράφεται το κείμενο του σημείου 42 (απόφαση 97/250/ΕΚ της Επιτροπής) στο μέρος 4.2 υπό τον τίτλο "Πράξεις τις οποίες λαμβάνουν δεόντως υπ' όψη τα κράτη της ΕΖΕΣ και η εποπτεύουσα αρχή της ΕΖΕΣ".

Άρθρο 4

Μετά το σημείο 15 (απόφαση 1999/534/ΕΚ του Συμβουλίου) στο μέρος 7.2 του κεφαλαίου Ι του παραρτήματος Ι της συμφωνίας, παρεμβάλλεται το ακόλουθο σημείο:

"16. 32000 D 0159: Απόφαση 2000/159/ΕΚ της Επιτροπής, της 8ης Φεβρουαρίου 2000 σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου (ΕΕ L 51 της 24.2.2000, σ. 30)."

Άρθρο 5

Τα κείμενα των αποφάσεων 1999/399/ΕΚ, 1999/579/ΕΚ και 2000/159/ΕΚ της Επιτροπής στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 6

Η παρούσα απόφαση τίθεται σε ισχύ την 31η Μαρτίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 7

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Μαρτίου 2001.

Για τη Μικτή Επιτροπή ΕΟΧ

Ο Πρόεδρος

P. Westerlund

(1) ΕΕ L 74 της 15.3.2001, σ. 24.

(2) ΕΕ L 150 της 17.6.1999, σ. 32.

(3) ΕΕ L 219 της 19.8.1999, σ. 53.

(4) ΕΕ L 51 της 24.2.2000, σ. 30.

(5) Δεν έχουν αναφερθεί συνταγματικές απαιτήσεις.